GA    GA 
 
 
 AN COIMISIÚN  
EORPACH   
An Bhruiséil, 10.3.2015  
COM(2015) 126 final  
2013/0165 (COD)  
  
TEACHTAIREACHT ÓN gCOIMISIÚN  
CHUIG PARLAIMINT NA hEORPA  
 
de bhun Airteagal 294(6) den Chonradh ar Fheidhmiú an Aontais Eorpaigh  
 
maidir leis an  
seasamh na Comhairle i ndáil le glacadh Rialacháin ó Pharlaimint na hEorpa agus ón 
gComhairle maidir le ceanglais chineálcheadaithe chun an córas eCall infheithicle a 
chur in úsáid agus lena leasaítear Treoir  2007/46/CE   
GA 2   GA 2013/0165 (COD)  
TEACHTAIREACHT ÓN gCOIMISIÚN  
CHUIG PARLAIMINT NA hEORPA  
 
de bhun Airteagal 294(6) den Chonradh ar Fheidhmiú an Aontais Eorpaigh  
 
maidir leis an  
seasamh na Comhairle i ndáil le glacadh Rialacháin ó Pharlaimint na hEorpa agus ón 
gComhairle maidir le ceanglais chineálcheadaithe chun an córas eCall infheithicle a 
chur in úsáid agus lena leasaít ear Treoir  2007/46/CE  
1. CÚLRA  
An dáta a seoladh an togra chuig Parlaimint na hEorpa agus chuig 
an gComhairle (doiciméad COM(2013)316 final – 2013/0165 
(COD) : 13 Meitheamh  2013  
Dáta na tuairime ó Choiste Eacnamaíoch agus Sóisialta na hEorpa:  19 Meán Fómha ir 2013  
Dáta na tuairime ón Maoirseoir Eorpach ar Chosaint Sonraí  
 
Dáta na tuairime ó Pharlaimint na hEorpa ag an gcéad léamh:  29 Deireadh Fómhair 
2013  
26 Feabhra 2014  
An dáta a glacadh an seasamh ón gComhairle:  2 Márta 2015  
2. CUSPÓIR  AN TOGRA  ÓN  GCOIMISIÚN  
Is é is aidhm leis an togra ón gCoimisiún go mbeadh an córas glaonna éigeandála infheithicle, 
eCall, éigeantach i gcineálacha nua gluaisteán agus veaineanna laistigh de chreat an 
chineálcheadaithe mótarfheithiclí, ag cur de cheangal na feithiclí  seo a thógáil sa chaoi go 
gcuirfear glao éigeandála ar an uimhir éigeandála Eorpach  112 go huathoibríoch i gcás 
timpistí tromchúiseacha ar bhóithre. Cuirfidh sé seo le laghdú suntasach a dhéanamh ar líon 
na ngortuithe agus na mbásanna i dtimpistí den sórt  sin. 
3. BARÚLACHA  MAIDIR  LEIS  AN SEASAMH  ÓN  GCOMHAIRLE  
3.1. Barúlacha ginearálta  
Tá fáilte ag an gCoimisiún roimh an gcomhaontú polaitiúil maidir le téacs comhréitigh ar 
tháinig an Chomhairle agus coiste IMCO na Parlaiminte air an 1 Nollaig 2014. Tar éis chéad 
léamh sheasamh na Comhairle a ghlacadh agus an vótáil i suí iomlánach sa Pharlaimint, in 
Aibreán nó Bealtaine 2015, ba cheart go bhféadfaí an téacs a ghlacadh go críochnaitheach. Ó 
thaobh an Choimisiúin de, tá an comhréiteach a baineadh amach réasúnt a agus is féidir tacú 
leis.  
GA 3   GA 3.2. Barúlacha maidir leis na leasuithe a ghlac Parlaimint na hEorpa  
3.2.1.  Leasuithe Pharlaimint na hEorpa atá san áireamh ina n -iomláine, i bpáirt nó i 
bprionsabal sa seasamh ón gComhairle ar an gcéad léamh  
Cuimsíonn seasamh  na Comhairle ar an gcéad léamh formhór mór na leasuithe a thug 
Parlaimint na hEorpa isteach, go háirithe, an chuid is mó de na haithrisí breise atá molta, an 
tagairt shainráite don chóras eCall infheithicle bunaithe ar 112, an ceanglas maidir leis an 
gcóras eCall a shuiteáil go buan laistigh den fheithicil agus rabhadh a thabhairt do na daoine 
san fheithicil sa chás go mbeadh teip chriticiúil sa chóras.  
Thug an Chomhairle isteach ceanglais bhreise i réimse na príobháideachta agus na cosanta 
sonraí maidir le gan sonraí pearsanta a úsáid chun aon chríche eile agus gan sonraí a 
choinneáil níos faide ná mar a bhfuil gá leis chun an córas eCall a fheidhmiú. Cuireadh níos 
mó mionsonraí leis na forálacha tar éis cuid mhór de na leasuithe ó Pharlaimint na hEorpa a  
chuimsiú ar an ábhar seo (m.sh. sonraí a bhaint go huathoibríoch leanúnach, gan sonraí a 
tharchur lasmuigh den fheithicil sula gcuirtear an glao eCall, gan sonraí a mhalartú idir na 
córais infheithicle srl.). Lena chois sin, thángthas ar réiteach réasúnta  maidir le húsáid a bhaint 
as gníomhartha tarmligthe agus gníomhartha cur chun feidhme araon, bunaithe ar mheasúnú 
ar gach ceanglas leis féin. Is féidir leis an gCoimisiún tacú leis sin.  
Chomh maith leis sin, chuir an Chomhairle teorainn 5  bliana ó theacht i bhfeidhm an 
Rialacháin le tréimhse an tarmligthe gan aon fhéidearthacht ar athnuachan intuigthe. Ina 
dhiaidh sin, mar chomhréiteach, ghlac sí le foráil a dhéanamh maidir le síneadh intuigthe den 
sórt sin. Cé go mb'fhearr leis an gCoimisiún go mbe adh tréimhse tarmligin neamhtheoranta 
ann, is féidir tacú leis an réiteach seo mar chuid den phacáiste.  
Maidir le fáil a bheith ag oibreoirí neamhspleácha ar an gcóras eCall chun críche deisithe agus 
cothabhála, thug an Chomhairle isteach nasc le forálach a Rialachán (CE) Uimh.  715/2007 
agus an deis a bheith ag na monaróirí táille a ghearradh, agus ag an am céanna, thángthas ar 
chomhaontú maidir leis an soiléiriú breise, a mhol Parlaimint na hEorpa, gur cheart an táille 
sin a bheith ina tháille réasúnta nac h mó ná méid ainmniúil. Ós rud é nach n -imíonn an 
réiteach seo ó rialacha an Aontais ar rochtain is infheidhme maidir le hoibreoirí 
neamhspleácha, is féidir leis an gCoimisiún tacú leis mar chuid den phacáiste.  
Ghlac an Chomhairle leis an leasú ó Pharlaim int na hEorpa ina n -iarrtar ar an gCoimisiún 
measúnú a dhéanamh, tar éis staidéar a dhéanamh ar na costais agus na tairbhí agus tar éis 
chomhairliúchán forleathan le geallsealbhóirí, ar an riachtanas atá le hardán idir -inoibritheach, 
caighdeánaithe, slán a gus rochtain -oscailte agus, más iomchuí, tionscnamh reachtach a 
ghlacadh bunaithe ar na riachtanais sin. Ní raibh an cheist sin mar chuid den togra tosaigh ón 
gCoimisiún, ach is féidir tacú leis mar chuid den phacáiste.  
Thacaigh an Coimisiún freisin leis a n leasú ó Pharlaimint na hEorpa lena gceanglaítear ar an 
gCoimisiún na féidearthachtaí atá ann maidir le catagóirí eile feithiclí, mar shampla feithiclí 
dhá roth, feithiclí earraí troma, busanna agus cóistí, agus tarracóirí talmhaíochta a thabhairt 
faoi ra on feidhme an Rialacháin, agus, más iomchuí, togra a thíolacadh chuige sin. Is féidir 
leis an gCoimisiún tacú leis sin.  
Is féidir tacú chomh maith leis na soiléirithe a rinne an Chomhairle agus an Pharlaimint ar an 
téacs a dhréachtaigh an Choimisiún.   
3.2.2. Leasuithe ó Pharlaimint na hEorpa nach bhfuil ar áireamh sa seasamh ón 
gComhairle ar an gcéad léamh  
Mheas an Chomhairle nach raibh na leasuithe ó Pharlaimint na hEorpa a cheanglaíonn ar na 
Ballstáit tuairisc a thabhairt ar ullmhacht an bhonneagair eCal l agus ar an gCoimisiún 
GA 4   GA gníomhartha iomchuí a dhéanamh lena áirithiú go gcuirfear an bonneagar sin in úsáid in am 
oiriúnach in airteagal de Rialachán atá ag déileáil leis na ceanglais chineálcheadaithe. Mar sin 
féin, thuig an Chomhairle go bhfuil sé rítháb hachtach go mbeadh an t -uasghrádú 
comhordaithe ar na líonraí cumarsáide móibíleacha poiblí gan sreang, chun glaonna eCall a 
dhéanamh, agus ar na Pointí Freagartha Sábháilteachta Poiblí, chun glaonna eCall a fháil agus 
a láimhseáil, ullamh roimh ré agus chu ir sí téacs oiriúnach chuige sin sna haithrisí. Tacaíonn 
an Coimisiún leis sin. Is é an cur chuige céanna a cuireadh i bhfeidhm maidir leis an leasú ó 
Pharlaimint na hEorpa faoina gceanglaítear go mbeidh an córas eCall bunaithe ar 112 faoi réir 
cigireachta í teicniúla tréimhsiúla.  
3.3. Forálacha nua á dtabhairt isteach leis an seasamh ón gComhairle agus ón 
gCoimisiún  
Thug an Chomhairle isteach roinnt leasuithe teicniúla, go háirithe chun soiléiriú a dhéanamh 
ar an díolúine ón raon feidhme d'fheithiclí arna n déanamh i méideanna teoranta, feithiclí arna 
bhformheas ina gceann agus ina gceann agus feithiclí nach féidir córas eCall a fheistiú iontu 
ar chúiseanna teicniúla. Rinneadh foráil freisin maidir leis an gCoimisiún a chumhachtú chun 
gníomhartha tarmligthe a  ghlacadh chun na feithiclí a bheidh díolmhaithe a aithint. Is féidir 
tacú leis sin.  
Lena chois sin, chuir an Chomhairle isteach forálacha ar leith a théann i ngleic le seirbhísí tríú 
páirtí (STP) eCall a bheith ann i gcomhthráth leis an gcóras eCall bunai the ar 112. Áirithítear 
faoi na forálacha sin go mbeidh an córas eCall bunaithe ar 112 feistithe ar gach feithicil ar 
bhonn éigeantach agus go ndéanfar an córas sin a ghníomhachtú go huathoibríoch má 
theipeann ar an nglao eCall STP. Dá bhrí sin, is féidir leis an gCoimisiún tacú leis an réiteach 
atá molta ag an gComhairle.  
Anuas ar sin, thug an Chomhairle isteach forálacha maidir le gníomhartha cur chun feidhme a 
úsáid agus maidir leis na nósanna imeachta coisteolaíochta faoi seach chun iad a ghlacadh. 
Toisc nach gcuirfear na forálacha seo i bhfeidhm ach ar bhonn sách teoranta agus i bhfianaise 
an chomhréitigh a baineadh amach i dtaca le rialacha príobháideachta agus cosanta sonraí, is 
féidir leis an gCoimisiún tacú leis sin. Maidir leis na forálacha coisteo laíochta, is oth leis an 
gCoimisiún dul ar iontaoibh an chlásail 'gan tuairim', toisc gur eisceacht ar 
Rialachán  182/2011 é foráil den sórt sin a bheith ann, ach de mheon comhréitigh ní chuirfidh 
sé ina choinne.  
Ar deireadh, d'iarr an Chomhairle aga tionsc anta níos faide don tionscal chun na ceanglais nua 
a chomhlíonadh. Léirigh Parlaimint na hEorpa, cé nár athraíodh an dáta cur i bhfeidhm sa 
togra ón gCoimisiún, go raibh sí sásta é a chur siar agus ar deireadh ghlac sí leis go gcuirfear 
an Rialachán i bhfe idhm ón 31 Márta 2018 amach. Aontaíonn an Coimisiún leis go bhfuil aga 
tionscanta leordhóthanach de dhíth agus is féidir leis tacú leis an dáta cur i bhfeidhm 
comhréitithe ós rud é go bhfuil sé ag teacht leis an amlíne chun an bonneagar foriomlán eCall 
a chur in úsáid dá bhforáiltear i gCinneadh Uimh.  585/2014/AE.  
4. CONCLÚID  
Cé gur oth leis an gCoimisiún, ar chúiseanna praiticiúla, cinneadh na Comhairle an tarmligean 
don Choimisiún a theorannú go tréimhse socraithe cúig bliana agus an clásal 'gan tuairim' a 
bheith san áireamh san nós imeachta coisteolaíochta maidir le gníomhartha tarmligthe a 
ghlacadh, ní chuirfidh an Coimisiún ina choinne.  
Ghníomhaigh an Chomhairle trí thromlach cáilithe.  
Mar fhocal scoir, tacaíonn an Coimisiún, de mheon comhréitigh, leis an seasamh a ghlac an 
Chomhairle.